杨万里
古风敬饯都运焕章雷吏部祗召入觐
高皇中兴祛稷臣，紫岩先生弟一人。
来从紫岩住紫盖，鸿钧转作湘中春。
风流人物被草木，香满橘洲连狱麓。
一时宾客盛邹枚，明月夜光和结绿。
雷家夫子龙凤章，优入其室升其堂。
朱幡玉节遍南纪，锦帐绫衾推望郎。
使星下照翼轸旁，西山南浦回风光。
渠侬别有经世具，袖却两手惟深藏。
玉皇唤渠登庙廊，小却犹在持橐行。
野人亦忝同门者，久挂衣冠卧林下。
病身只合钓烟波，儿辈犹堪累甄冶。